**Дене шынықтыру пәні бойынша қысқа мерзімді жоспар**

|  |  |
| --- | --- |
| **Сабақ: 7.**4-бөлім Қазақтың ұлттық және зияткерлік ойындары | **Мектеп:** «Экономикалық лицейі» КММ |
| **Күні:**  | **Мұғалімнің аты-жөні:** Г.В. Бектина |
| **Сынып:**7 қыздар  | **Қатысқаны:** | **Қатыспағаны:** |
| **Сабақ тақырыбы** | Қазақтың ұлттық ойыны. Бес асық. |
| **Меңгеру мақсаттары** | 7.2.7.1. жарыс кезінде Отан сүйгіштікті, әділ ойынды, ынтымақтастықты көрсететін мінез-құлықты бейімдеу және талқылау. |
| **Сабақ мақсаттары** | **Барлық оқушылар орындай алады:** Барлығы жаңа білімді түсінеді қимылдарды көрсете алады. Ойынның ережелерін біледі. |
|  | **Оқушылар көпшілігі орындай алады:**Көбі анық сөйлеу арқылы тақырыпты талқылай алады.Түсінеді және көрсетеді.Ойынның ережелерін біледі және ойнай алады. |
|  | **Кейбір оқушылар орындай алады:**Орындай алады және топтағы оқушыларға түсіндіре отырып көрсете алады. |
| **Жетістік критерийлері** | Барлық оқушылар бес асық ойынның ережесін түсіне алады.Көбі 13 түрін ойнай алады. Бірақ, кейбіреуі ұпай жинайды. |
| **Тілдік мақсат** | **Оқушылар орындай алады:**Жұппен және топпен жұмыс істей алады. |
|  | **Пәнге қатысты сөздік терминдер:**Бес асық1-бірлік , 2-екілік, 3-үштік, 4-төрттік, 5-жалақ, 6-алақан, 7-төрт бұрыш, 8-арттан тастау, 9-үндемес, 10-сарт-сұрт, 11-қаршу, 12-нәби,13-упай жинау.Жылдамдық,ептілік,ойлау,қырағылық,сабырлылық. |
| **Құндылықтарды дарыту** | Оқушылар дәстүрлі қазақ ойындарындағы бір қатар стратегиялар мен тактикаларды оқып,жетілдіреді,сондай-ақ дәстүрлі қазақ ойындарының ережелерін,тактикаларын зерделейді .Оқушылар адал ойын үлгілері мен бірлескен жұмыс дағдыларын талдайды және бағалайды. |
| **Пәнаралық байланыс** | Музыка, информатика,тарих.Ойын кезінде математикалық есептеулерді қолдану. |
| **АКТқолдану дағдылары** | Секундамер,интерактивті тақта,проектор,интернет ресурстарын пайдалану. |
| **Жоспарланған уақыт** | 40 минут. |
| **Ишара** |  Қолпаштау, мадақтау, шапалақтау |
| **Алдыңғы оқу** | 7.2.7.1. Жарыс кезінде Отан сүйгіштікті,әділ ойынды, ынтымақтастықты көрсететін мінез-құлықты бейімдеу және талқылау. |
| **Дескрипторлар** | Ережесін біледі, түсінеді.Жарыс кезінде әділ ойнайды.Бес асық ойынының ережесін толық біледі және сақтайды.Лақтыру,устау тапсырмаларын ұқыпты,белсенді орындайды. |
| **Жоспар** |
| **Жоспарлан****ған уақыт** | **Жоспарланған жаттығу түрлері** | **Ресурстар** |
| **Басы**10 минут**Психология****лық ахуал** | Оқушыларды сапқа тұрғызу,сәлемдесу.Сабақтың тақырыбын түсіндір.Қауіпсіздік ережелерімен таныстыру.**«Ашық -жабық сұрақ»** әдісі арқылы сабақ мақсатымен таныстыру.1. Қандай қызықты ойындар білесіңдер?2. Қазақтың ұлттық ойындарын ата?3. Қыздар қатысатын қандай қазақтың ұлттық ойындарын білесіңдер?**Психологиялық дайындық «Жүректен-жүрекке» шеңбері.** Оқушыларды аты әйгілі казақ кыздарының есімімен мадақтап, қуаныш сыйлау**Сурактар.**1.Бес асық ойыны нені шынықтырады?Жылдамдыққа, ептілікке, ойлауға, қырағылыққа,есептеуге үйретеді.**Дайындык жаттығулар:**1. Көзге арналған жаттығулар .2. Оң, сол қолмен асықты жоғарға кезекпен лақтыру.3. Жанглер- асықты оң, сол қолға ауыстырып лақтыру4.Таратпамен жаттығулар 1,2,3,4  | Кең, бос кеңістік,асықтар, таратпалар,музыка. |
|  **Ортасы**25 минут | **Бес асық ойыны ережесі** Слайд корсетуОйынға 3 ойыншы қатысады,әр ойыншыда 5 асықтан болады.Ойын кезегі сақаларды иіру арқылы анықталады.Сақасы алшысынан түскен ойыншы ойнау кезегіне ие болады. Бірінші ойыншы ойынның ережесін бұзғанша ойнайды. Кейін ойынға екінші, үшінші ойыншы кіріседі. Ойын бір қолмен ойналады. Ойыншы жерден (кілемнен) асықтарды алғанда, қолы басқа асықтарға тимеуі керек. Егер ереже бұзылса, кезек келесі ойыншыға беріледі. Ойын жалғасы әрекеттің бұзылған жеріненбасталады. **«Бірлік».** Ойыншы кілемге бес асықты шиырып тастайды, шашылған асықтардың ішінен біреуін таңдап алады, ол хан болады.(Хан асық ойнын жүргізетін негізгі асық болып есептеледі). Ойыншы ханды жоғарыға лақтырып, кілемде жатқан асықтардың бірін алып, лақтырған ханды қағуы керек. хан қайта жоғары лақтырылып, кілемдегі шашылған асықтардың екіншісі, кейін үшінші, төртінші алынады. Ескерту: Ханды қаққан кезде алақанның сырты кілемге жанаспауы керек. Кілемнен алынған асықтар, бөлек жиналады.**«Екілік».** Бес асық шашылады. Хан жоғарыға лақтырылып, кілемнен екі асық алынады бірліктегідей лақтырылған асық қағылып алынады. Кейін тағы екеуі теріледі. Кілемнен алынған асықтар бөлек жиналады**«Үштік».** Бес асық шашылады. Хан жоғарыға лақтырылып, кілемнен үш асық алынады. Хан қайта қағылады. Кілемде қалған жалғыз асық ханды жоғары лақтырып, бөлек алынады, хан қайта қағылады.**«Төрттік».** Барлық бес асықты алақанда ұстайды. Хан жоғарыға лақтырылып, қалғандары бірден кілемге қойылады да лақтырылған асық қағылып алынады. Кейін хан жоғарыға лақтырылып, төртеуі жиылып алынып, лақтырылған хан қағылады.**5. «Жалақ».**Барлық асықтар алақанға жиналады, хан жоғары лақтырылып, қалған төрт асықты қапсыра ұстап, сұқ саусақ үш немесе бес рет (келісім бойынша) алға қарай үйкеліп кілемге жалатылады.Ханды құлатпай қағып алу керек.**6. «Алақан».**Асықтар кілемге шашылады, қолдың алақаны үстіне қаратылып, кілем үстіне сырт жағымен қойылады, хан жоғарыға лақтырылып, кілемдегі асықтардың біріншісі алынып, алақанға қойылады, хан қайта қағылады. Екінші, үшінші, төртінші, бесінші асық та осылай ойналады.**7. «Төрт бұрыш».**Төрт асық шаршы бойынша (шамамен 20\*20 см) қойылады. Ойыншы асығын жоғарыға лақтырып, шаршылай тігілген асықтарды бірден жинап, лақтырылған асықты қағып алуы тиіс.**8. «Алмастыру»**Асықтар кілем үстіне шашылады. Хан жоғарыға лақтырылып, кілемнен бір асық аланып, лақтырылған асық қағылады. Ойыншының қолында екі асық болады. (Хан екінші қолдың көмегінсіз алға яғни саусақтарғ ауыстырылады). Ол жоғарыға лақтырылып, қолда қалған екіншісі кілемде жатқан басқа асықпен алмастырылады да лақтырылған хан қағылып алынылады. Осылайша, асықтарды алмастыра отырып, олар бір жерге жинастырылады. Соңында хан жоғары лақтырылады,қолға 4 асық жиналып алынады да хан қайта қағылады.**9. «Үндемес»**Бірліктегі әрекет қайталанады, бірақ лақтырылған асықты ұстар кезде қалғандары бір-біріне соқтығысып сартылдаған немесе т.б дауыс шығармауы керек.**10. «Сарт-сұрт».**Бірліктегі әрекет қайталанады, бірақ лақтырылған асықты ұстар кезде, асықтар бір- біріне тиіп, оның соқтыққан сарт - сұрт дыбысы естілуі тиіс.**11. «Қаршу».**Асықтар шашылады. Хан жоғарыға лақтырылады. Кілем үстінде шашылып жатқан асықтардың біреуін көтеріп, түсіп келе жатқан ханды үстінен қаршып қағу керек.Сонда қолда екі асық болады.Көтерілген асықты бөлек жинаймыз. Ханды лақтырып, қалған асықтарды бір-бірлеп теріп, түсіп келе жатқан ханды қаршып қағып отыру керек.**12«Нәби».**Ойыншы сол қолының бас және ортаңғы саусағының көмегімен «дарбаза» құрады, оң қолмен құрылған «дарбазаның» үстінен асыра алдыңғы жаққа асықтарды шашады, шашылған асықтардың ішінен біреуі таңдалады, таңдалған асық жоғарыға лақтырылады, ал қалған асықтарды бір- бірден сыдыртып «дарбазаның» астымен қолдың арғы жағына өткізіп барып лақтырылған асықты құлатпай қағу керек, Осылайша, «дарбазаға» барлық асықтар кезекпен енгізіледі.. Бұл әрекетте ереже бар: таңдалған асықтан басқа, ойыншы тағы бір асық таңдайды – «ағалық» («нәби»). Бұл ең жақыны немесе алыс асық болуы мүмкін, ол туралы ойынның бас кезінде келісіледі. Ол «дарбазаға» ең соңғы болып кіргізіледі.**Ұпайларды жинау**. Алдыңғы әрекеттерді аяқтаған соң, ойыншы өзіне екі жолмен ұпайларды жинайды.Жоғарыға 5 асық лақтырып, оларды алақанның сыртымен ұстап алады. Қайта жоғарыға лақтырып, оларды үстінен қаршып ұстайды. Әр асық 10 ұпаймен есептеледі. Егер ойыншы барлық 5 асықты ұстап алса, онда 50 ұпай жинайды. Ойыншы қолын сыртқа қаратып, барлық асықтарды жоғарыға лақтырады. Кейін оларды астынан алақанын ашып, ұстап алады. Әр асық үшін 10 ұпайдан алады.Ойыншылар кілемнен асықтарды алған кезде, басқа асықтарға қолдары тимеуі керек. Егер ойын ережесі бұзылса, ойынды келесі ойыншы жалғастырады.Ойын әр қашан бұзылған жерінен жалғастырылады.**Қозғалыс ойын**а) **Шашу.** Оқушылар шеңбер құрып тұрады. Ортаға қоржыннан асықтар шашу деп шашылады. Көп асық жинаған оқушы жеңіске жетеді.ә) **Белбеу тастау.** Екі ойыншы ортаға шығып, жерге тасталған белбеудің екі шетіне арқаларымен тұрып, белгі берілген кезде белбеуді бірінші болып көтеру керек. | Асықтар,бейнефильм,музыка,сурет,төсенішбелбеу. |
| **Соңы**5 минут | Сапқа тұрғызу.Сабақты қорытындылау.Үйге тапсырма беру.1ден -5ке дейінгі түрлерін қайталауСабақ соңында оқушыларға рефлексия жүргізіледі. Оқушылар өздерін **«Жетістік мәресі»** бойынша бағалайды  | Суреттер,смаликтер,музыка |
|  |  |  |
|  |  |  |
| **Қосымша ақпарат** |
|  |
| **Саралау- оқушыға мейлінше қолдау көрсетуді қалай жоспарлайсыз?****Қабілетті оқушыларға тапсырманы қалай түрлендіресіз?** | **Бағалау-оқушы білімін тексеруді қалай жоспарлайсыз?** | **Пәнаралық байланыс-денсаулық және қауіпсіздік АКТ-мен байланыс. Құндылықтармен байланыс** **(тәрбие элементі)** |
| Оқушылардың деңгейіне байланысты тапсырма беремін. Қабілеті бар оқушыларды төрелік жасауды міндеттеймін. Деңгейлік тапсырмалар арқылы саралаймын.Қабілеті жоғары оқушыларға асықтың 13 түрін үйретемін.Қабілеті орташа оқушыларға 1-5 ке дейін түрлерін үйретемін.Қабілеті төмен оқушыларға асықтарды оң және сол қолмен жоғарыға лақтыруды үйретемін. | Оқушылардың жұмыстарын бақылау,тыңдау,кеңес беру.Оқушылардың жаттығуды орындау техникасын дұрыс орындауын қадағалау.Оқушылардың сабақ барысында не үйренгенін бағалау үшін қолданылатын әдіс (смалик) арқылы бағалау.Қызыл-кереметСары-жақсыЖасыл-қанағаттанарлықОқушылар сабақтың өтілуін «Жетістік баспалдағы» арқылы бағалайды.C:\Users\Пользователь\Desktop\439087_4.pngC:\Users\Пользователь\Desktop\img14.jpg | Денсаулықты нығайту жаттығулары және ойын барысында қауіпсіздік техникасы туралы ақпарат беру.  |
| **Рефлексия**Сабақтың мақсаты мен оқу міндеттері орындалды ма? Бүгін оқушылар не үйренді?Сабақ қалай өтті, қандай деңгейде өтті?Жоспарланған саралау жақсы іске асты ма?(тапсырмалар сәйкес болды ма?) Уақытты қалай пайдаландым?Жоспарыма қандай өзгеріс енгіздім және неге? |  |
| **Қортынды бағалау**Ең жақсы өткен екі нәрсе ( оқыту мен оқуға қатысты)1.2.Қандай екі нәрсе немесе тапсырма сабақтың одан да жақсы өтуіне ықпалын тигізер еді (оқыту мен оқуға қатысты)?1.2.Осы сабақтың барысында барлық сынып немесе жекелеген оқушылар жөнінде келесі сабағыма қажет болуы мүмкін қандай ақпарат білдім?1.2. |

 Ашық сабақ

 Қазақтың ұлттық ойыны.

 Бес асық